
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
R E P U B L I K A   H R V A T S K A 

R J E Š E N J E

	Trgovački sud u Rijeci, OIB 88785964957, po stečajnom sucu ovog suda Danieli Korlević, u stečajnom postupku nad imovinom dužnika pojedinca MLADENA SKORIĆ VL. EKO SKORIĆ, Umag, Soši 49c, OIB 92877105292, odlučujući o zahtjevu stečajnog upravitelja za naknadu stvarnih troškova, dana 19. siječnja 2017. godine

r i j e š i o    j e 

	Stečajnom upravitelju Ljubici Juranović - Skočić, Kastav, Ćikovići 26/11, OIB 88499470397 odobrava se obračun stvarnih troškova u razdoblju od 01. siječnja do 31. prosinca 2016. godine u ukupnom iznosu od 932,00 kn.

Obrazloženje

	Stečajni upravitelj je podnio stečajnom sucu zahtjev za naknadu stvarnih troškova u razdoblju od 01. siječnja do 31. prosinca 2016. godine u ukupnom iznosu od 932,00 kn.	Stečajni upravitelj sačinio je obračun stvarnih troškova te je svaki nastali trošak specificirao i naznačio na što se odnosi. 
           U obračun stvarnih troškova specificiran je putni trošak na relaciji Rijeka – Zagreb -  Rijeka dana 28. listopada 2016. godine (396 km x 2,00 kn/km) u ukupnom iznosu od 792,00 kn i trošak cestarine u iznosu 140,00 kn.  
	Da bi određeni izdatak stečajnog upravitelja predstavljao trošak stečajnog postupka, potrebno je da je taj izdatak nastao u vezi s obavljanjem poslova te da je nužan za provođenje postupka. Da li određeni izdatak ispunjava ove kriterije (veza s obavljanjem poslova i nužnost) stečajni sudac procjenjuje zasebno za svaki pojedini slučaj.
Stečajni sudac izvršio je uvid u dokaze o ostvarenim troškovima koje je podnio stečajni upravitelj, te utvrdio da je dana 28. listopada 2016. godine stečajni upravitelj imao određene izdatke nastale u vezi s obavljanjem poslova koji su bili nužni i opravdani u obavljanju njegove dužnosti za provođenje stečajnog postupka (razgovor s odvjetnikom i vjerovnikom Tehnikom d.d. Zagreb, radi mirnog rješenja spora). 
 Slijedom navedenog, na temelju pisanog, obrazloženog i dokumentiranog izvješća stečajnog upravitelja, stečajni sudac je primjenom čl.94. st.1. i 3. u vezi s čl.441. st.2. Stečajnog zakona (NN 71/15) riješio kao u izreci.
U Rijeci, 19. siječnja 2017. godine
  Stečajni sudac
							                                Daniela Korlević  
UPUTA O PRAVNOM LIJEKU:
Protiv rješenja pravo na žalbu ima stečajni upravitelj i svaki stečajni vjerovnik (čl.94. st.5. u vezi s čl.441. st. 2. SZ/15) istekom osmoga dana od dana objave pismena na mrežnoj stranici e-Oglasna ploča suda. Žalba se podnosi putem ovog suda u dva istovjetna primjerka, a o žalbi odlučuje Visoki trgovački sud Republike Hrvatske.
DNA:

- e-Oglasna ploča suda 

U Rijeci, 19.01.2017. g.

Stečajni sudac
Daniela Korlević

